google/wiki40b huggingface dataset:
Raising Fear

Τραγούδια

1. Raising Fear (Bush, Prichard, Vera, Sandoval) - 3:50

2. Saturday Night Special (Edward King, Ronnie Van Zant) - 4:23

3. Out on a Limb (Bush, Prichard, Vera, Sandoval) - 3:33

4. Isolation (Bush, Prichard, Vera, Sandoval) - 5:54

5. Chemical Euphoria (Bush, Prichard, Vera, Sandoval) - 4:44

6. Crisis of Life (Bush, Prichard, Vera, Sandoval) - 4:04

7. Frozen Will/Legacy (Bush, Prichard, Vera, Sandoval) - 6:00

8. Human Vulture (Bush, Prichard, Vera, Sandoval) - 5:26

9. Book of Blood (Bush, Prichard, Vera, Sandoval) - 4:41

10. Terror (Bush, Prichard, Vera, Sandoval) - 4:44

11. Underdogs (Bush, Prichard, Vera, Sandoval) - 4:19
Παγκόσμιο Κύπελλο Ποδοσφαίρου Ενόπλων 1949

Το 4ο Παγκόσμιο Στρατιωτικό Πρωτάθλημα ποδοσφαίρου ή "πρωτάθλημα ΣΙΣΜ", όπως ήταν γνωστό στην Ελλάδα από τα αρχικά CISM: Conseil International du Sport Militair, του "Διεθνούς Συμβουλίου Στρατιωτικού Αθλητισμού", διοργανώθηκε το 1949, με συμμετοχή 6 κρατών. Η τελική φάση διεξήχθη στο Παρίσι και τη Λιλ της Γαλλίας τον Οκτώβριο του 1949. Νικήτρια αναδείχθηκε η Εθνική Ενόπλων της Γαλλίας για δεύτερη συνεχόμενη χρονιά.

Σύστημα διεξαγωγής

Οι άγωνες διεξήχθησαν με το σύστημα νοκ-άουτ. Λόγω της συμμετοχής έξι ομάδων από τον α΄ γύρο εξαιρέθηκαν η γηπεδούχος και κάτοχος του τίτλου Γαλλία και η Τουρκία, που ευνοήθηκε από την κλήρωση. Ακολούθησαν οι ημιτελικοί και ο τελικός, ενώ έγινε αγώνας και για την τρίτη θέση.
Πομπίτι Καμάνι

Το Πομπίτι Καμάνι (βουλγαρικά: Побити камъни‎) επίσης γνωστό ως "Έρημος της Πέτρας", είναι φυσικό τοπίο της Βουλγαρίας που βρίσκεται στην επαρχία Βάρνας. Θεωρείται η μοναδική έρημος στη Βουλγαρία και μια από τις λίγες που υπάρχουν στην Ευρώπη. Η έρημος αποτελείται από αμμόλοφους και αρκετές ομάδες φυσικών βράχων σε μια συνολική έκταση 13 χλμ². Οι σχηματισμοί είναι κυρίως πέτρινες στήλες ύψους 5 έως 7 μέτρων και πάχους 0.3 έως 3 μέτρων. Οι βράχοι δεν έχουν στέρεες βάσεις, αλλά είναι κοίλες και γεμάτες με άμμο και μοιάζουν να είναι κολλημένοι στην γύρω άμμο, γεγονός που δίνει το φαινόμενο στο όνομα. Οι αμμοθύελλες και οι συστροφές άμμου είναι επίσης γνωστό ότι συμβαίνουν συχνά σε αυτή την έρημη περιοχή της Βουλγαρίας. Η έρημος δεν είναι μόνο ένα γνωστό ευρωπαϊκό τουριστικό αξιοθέατο εξαιτίας του αναγλύφου της, αλλά είναι ένα από τα λίγα μέρη όπου η βλάστηση ερημικού τύπου όπως ο κάκτος είναι γνωστό ότι αναπτύσσεται. Είναι επίσης η μόνη έρημος στην Ευρώπη, στην οποία βρέθηκαν έντομα της ερήμου και άλλα ζώα ερημικού τύπου. Η έρημος μαζί με την Ισπανική Έρημο Ταμπέρνας είναι μια από τις δύο φυσικά διαμορφωμένες ερήμους σε όλη την Ευρώπη και τη μόνη γνωστή φυσική έρημο στην Ανατολική Ευρώπη.
Προκειμένου να διατηρηθεί, το Πομπίτι Καμάνι (Η Έρημος της Πέτρας) ορίστηκε ως φυσικό τοπίο στα τέλη της δεκαετίας του 1930. Υπάρχουν διάφορες θεωρίες σχετικα με την προέλευση του φαινομένων. Η πρωτοποριακή υπόθεση μπορεί να χωριστεί σε δύο ομάδες: υποδηλώνοντας μια οργανική ή αβιοτική προέλευση. Σύμφωνα με τη πρώτη θεωρία, οι σχηματισμοί είναι αποτέλεσμα της δραστηριότητας κοραλίων (αλλά μια λεπτομερής έρευνα δεν δείχνει κοράλλια), ενώ η δεύτερη εξηγεί το φαινόμενο με την πρισματική διάβρωση και την ερημοποίηση των βράχων, τον σχηματισμό άμμου και σκυροδέματος ασβεστόλιθου, ή με τους φουσκωτούς υφάλους του Αιόκαινου.
Με βάση τη πετρογραφική και σταθερή γεωχημική μελέτη ισότοπων και παρατηρήσεις πεδίου, υπάρχουν ενδείξεις ότι αυτές οι δομές αντιπροσωπεύουν μια εξαιρετική καταγραφή συστήματος διήθησης παλαιο-υδρογονανθράκων (τσιμέντα χαμηλής περιεκτικότητας σε ασβεστούχο ασβέστιο ελαφρύνονται σε ισότοπο βαρέως άνθρακα 13 κελσίου). Οι οδοί κυκλοφορίας υγρού καταγράφονται ως στήλες τοποθετημένες σε άμμο, οι οποίες μετά την πρόσφατη απομάκρυνση άμμου έδωσαν τοπίο που μοιάζει με έρημο. Η δυναμική ανακατασκευή της προέλευσης αυτών των δομών, οι διαδικασίες της μετανάστευσης υγρών και η μικροβιακή μεσολάβηση της οξείδωσης των υδρογονανθράκων που οδηγούν στην καθίζηση με ανθρακικά άλατα έχουν μελετηθεί από τους De Boever et al. (2009).
38083 Ραδάμανθυς

Ο αστεροειδής 38038 Ραδάμανθυς (38083 Rhadamanthus) είναι ένα μεταποσειδώνιο αντικείμενο που ανακαλύφθηκε στις 17 Απριλίου 1999 στα πλαίσια του προγράμματος «Deep Ecliptic Survey». Το εναλλακτικό του όνομα είναι 1999 HX₁₁. Το όνομα του προέρχεται από τον ομώνυμο μυθικό δικαστή του κάτω κόσμου. (Ο Ραδάμανθυς ήταν γιος του Δία και της Ευρώπης και αδελφός του Μίνωα και του Σαρπηδόνα.)
Αρχικά υπήρχε η άποψη πως ο αστεροειδής βρισκόταν σε τροχιακή αντήχηση με τον Ποσειδώνα, σε αναλογία 2:3 (plutino), αλλά μετά από νεότερες μετρήσεις (Απρίλιος 2002) δεν θεωρείται τώρα ως τέτοιος. Η περίοδος της τροχιάς του, που διασχίζει αυτή του Πλούτωνα είναι περίπου 245 έτη. Το απόλυτο μέγεθος του υπολογίζεται πως είναι 9,6 και η λευκαύγεια 0,10. Η διάμετρός του υπολογίζεται μεταξύ 87 και 276 χλμ..
Νικόλαος Τσαμαδός

Βιογραφικά στοιχεία

Καταγόταν από γενιά ναυμάχων από την Ύδρα. Έκανε στρατιωτικές σπουδές και ακολούθησε καριέρα αξιωματικού, φθάνοντας στο βαθμό του Υποστρατήγου. Υπηρέτησε ως βουλευτής Ύδρας (1890, 1892, 1895, 1899, 1902, 1905, 1906 και Αύγουστος 1910) και ως υπουργός Στρατιωτικών στην Κυβέρνηση του Χαρίλαου Τρικούπη από τον Αύγουστο του 1890 ως τον Νοέμβριο του 1890, από τον Ιούνιο του 1892 ως τον Μάιο του 1893 ως το 1893, από το Νοέμβριο του 1893 ως τον Ιανουάριο του 1895, από τον Απρίλιο του 1897 ως τον Οκτώβριο του 1897 και από τον Ιανουάριο του 1900 ως τον Νοέμβριο του 1901. Το 1890 ήταν και προσωρινά υπουργός Ναυτικών. Εξελέγη Πρόεδρος της Βουλής το 1899 (δύο φορές) και το 1910. Συνέγραψε το έργο "Τακτική" (1888), ένα στρατιωτικό εγχειρίδιο.
Οικογένεια Νοταρά

Η Οικογένεια Νοταρά είναι παλαιά βυζαντινή οικογένεια, μέλη της οποίας αναδείχθηκαν είτε ως Πατριάρχες είτε ως Άγιοι είτε ως πολιτικοί. Μετά την άλωση της Κωνσταντινούπολης τα μέλη της διασκορπίστηκαν. Υποστηρίζεται ότι η ομώνυμη οικογένεια που εγκαταστάθηκε στις αρχές του 16ου αιώνα στα Τρίκαλα Κορινθίας αποτελεί συνέχεια αυτής.
Ζοζέφ Προυστ

Βιογραφικό

Ο Ζοζέφ Λ. Προυστ γεννήθηκε στις 26 Σεπτεμβρίου του 1754 στην πόλη Ανζέ της Γαλλίας. Ο πατέρας του ήταν φαρμακοποιός στην Ανζέ. Ο Ζοζέφ μελέτησε χημεία στο φαρμακείο του πατέρα του και αργότερα μετακινήθηκε στο Παρίσι, όπου και διορίστηκε αρχιφαρμακοποιός στο νοσοκομείο Salpetriere. Δίδαξε, επίσης, χημεία μαζί και με τον Ζαν-Φρανσουά Πιλάτρ ντε Ροζιέ, έναν πρωτοπόρο της αεροναυτικής.
Κάτω από την επιρροή του Καρόλου Δ΄ της Ισπανίας ο Προυστ δίδαξε στη Σχολή Χημείας της Σεγόβια και στο Πανεπιστήμιο της Σαλαμάνκα.
Όταν όμως ο Ναπολέων εισέβαλε στην Ισπανία, οι δυνάμεις του έκαψαν το εργαστήριο του Προυστ και τον ανάγκασαν να επιστρέψει στη Γαλλία. Πέθανε στις 5 Ιουλίου του 1826 στο Παρίσι.

Ανακαλύψεις

Η πιο γνωστή ανακάλυψη του Προυστ, προήλθε από την διαμάχη του με τον χημικό Μπερτολέ (C.L. Berthollet). Ο Μπερτολέ αρνείτο την υπόθεση του Προυστ ότι οι ουσίες ενώνονται μεταξύ τους πάντα σε σταθερές αναλογίες. Ο Προυστ τελικά επέτυχε να αποδείξει ότι ο Μπερτολέ έσφαλλε και δημοσίευσε την δική του υπόθεσή το 1799.

Χημικές μελέτες

Το μεγαλύτερο επίτευγμα του Προυστ στη σφαίρα της επιστήμης ήταν η αντίκρουση της άποψης του Μπερτολέ, με τον κανόνα των σταθερών αναλογιών, ο οποίος είναι γνωστός και ως νόμος του Προυστ. Ο Προυστ για να αποδείξει αυτόν το κανόνα, μελέτησε το καρβίδιο του χαλκού, τα δύο οξείδια του κασσίτερου, και τα δύο σουλφίδια του σιδήρου. Παρασκεύασε καρβίδιο του χαλκού στο εργαστήριο και το συνέκρινε με το καρβίδιο του χαλκού που βρίσκεται στη φύση. Η σύγκριση έδειξε ότι οι ενώσεις είχαν την ίδια αναλογία βαρών μεταξύ των τριών στοιχείων που εμπλέκονται (Cu, C, Ε). Μεταξύ των άλλων δύο ζευγών ενώσεων, ο Προυστ έδειξε ότι δεν υπάρχει άλλη ενδιάμεση ένωση μεταξύ τους. Ο Προυστ δημοσίευσε αυτή την εργασία το 1794, αλλά ο κανόνας δεν έγινε αποδεκτός μέχρι το 1811, όταν ο Σουηδός χημικός Γιονς Γιάκομπ Μπερτσέλιους επισήμανε την συνεισφορά του.
Υπάρχουν, ωστόσο, εξαιρέσεις από το κανόνα των σταθερών αναλογιών. Μια ολόκληρη κατηγορία ουσιών δεν ακολουθεί αυτόν τον κανόνα. Οι ενώσεις αυτές ονομάζονται μη στοιχειομετρικές ενώσεις ή Μπερτολλίδες από τον Μπερτολέ. Η αναλογίες των στοιχείων που υπάρχουν στις ενώσεις αυτές, μπορεί να κυμαίνονται εντός ορισμένων ορίων, όπως στο παράδειγμα του οξειδίου του σιδήρου. Ο ιδανικός τύπος του είναι FeO, αλλά λόγω των κρυσταλλογραφικών διαφορών είναι μειωμένος σε περίπου 0,95 FeO.
Ο Προυστ έδειξε επίσης ενδιαφέρον για την μελέτη των σακχάρων που υπάρχουν στα γλυκίζοντα λαχανικά και στα φρούτα. Το 1799, ο Προυστ απέδειξε, στους σπουδαστές του στη Μαδρίτη, πως η ζάχαρη που περιέχεται στα σταφύλια είναι πανομοιότυπη με αυτή που βρίσκεται στο μέλι. Αυτή έγινε αργότερα γνωστή ως γλυκόζη. Συνολικά, ο Προυστ, μαζί με τον Ματ Σταιρς ανακάλυψαν τρεις τύπους σακχάρων κατά τη διάρκεια των ερευνών τους.
Ιερέας

Αγορά Εργασίας

Τομείς Απασχόλησης και Προοπτικές Αγοράς Εργασίας: Ο Ιερέας απασχολείται στον τομέα της                      Εκκλησιαστικής Διακονίας, ως ιερωμένος για κάλυψη αναγκών                      του εφημεριακού κλήρου                      στον ελλαδικό χώρο ή για τον ελληνισμό της διασποράς ή              σε διάφορες υπηρεσίες εκκλησιαστικής κοινωνικής διακονίας, σε                      διάφορες                      υπηρεσίες του δημοσίου, στην τοπική αυτοδιοίκηση και ως              καθηγητής στη δημόσια                      εκπαίδευση, εφόσον είναι απόφοιτος Θεολογικής Σχολής ή Ανώτατης Εκκλησιαστικής Ακαδημίας (ΑΕΑ). Τέλος                      ως καθηγητής στην ιδιωτική εκπαίδευση, σε διάφορες υπηρεσίες,                       σε                      εκδοτικούς φορείς,                       σε ξεναγήσεις αρχαιολογικών βυζαντινών ή χριστιανικών χώρων.

Ανατολική Ορθόδοξη και Ρωμαιοκαθολική εκκλησία

Ιερέας, Πρεσβύτερος ή παπάς στην Ορθόδοξη και στη Ρωμαιοκαθολική Εκκλησία είναι ο κληρικός που φέρει τον δεύτερο βαθμό της ιεροσύνης. 
Μπορεί να τελεί όλα τα μυστήρια πλην της χειροτονίας, η οποία τελείται μόνο από επίσκοπο, και της εξομολόγησης, για την οποία στην Ορθόδοξη Εκκλησία χρειάζεται ειδική άδεια από τον επίσκοπο. Στην Ορθόδοξη Εκκλησία ιερέας μπορεί να είναι μόνο άνδρας είτε έγγαμος είτε άγαμος. Ο έγγαμος πρέπει να έχει παντρευτεί πριν τη χειροτονία του, ενώ ο άγαμος είναι ταυτόχρονα και μοναχός. Στη Ρωμαιοκαθολική Εκκλησία ο ιερέας είναι υποχρεωτικά άγαμος άνδρας. 
Ο αντίστοιχος αγγλικός όρος priest σημαίνει «πρεσβύτερος», αν και έχει ταυτιστεί με το λατινικό sacerdos που σημαίνει «ιερέας».

Προτεσταντικές εκκλησίες

Στις περισσότερες προτεσταντικές εκκλησίες που έχουν ειδικό ιερατείο οι ιερείς είναι έγγαμοι, ενώ σε αρκετές επιτρέπεται και η χειροτονία γυναικών.
Κάτω Καστρίτσι Αχαΐας

Ιστορία

Το Κάτω Καστρίτσι είναι σχετικά νέο χωριό. Δημιουργήθηκε στις αρχές του 20ου αιώνα από κατοίκους του κοντινού Καστριτσίου, όπου ανήκε η περιοχή και εκεί διατηρούσαν οικίες. Αναφέρεται ότι το 1928 έγινε μεγάλη μετακίνηση κατοίκων από το Καστρίτσι στο Κάτω Καστρίτσι. Το 1961 είχε 368 κατοίκους, 389 το 1971 και 518 το 1981.
Αναγνωρίστηκε επίσημα οικισμός το 1940 (ΦΕΚ - 16/10/1940) με την ονομασία Νέο Καστρίτσι και προσαρτήθηκε στον Δήμο Πατρέων. Το 1951 μετονομάστηκε σε Κάτω Καστρίτσι. Το 1954 (ΦΕΚ 32Α - 26/02/1954) αποσπάται από τον Δήμο Πατρέων και γίνεται ανεξάρτητη κοινότητα έως το 1997 με το Σχέδιο Καποδίστριας (ΦΕΚ 244Α - 04/12/1997) που καταργήθηκε η κοινότητα και έγινε δημοτικό διαμέρισμα του πρώην Δήμου Ρίου.

Μαγούλα Αχαΐας

Στην απογραφή του 2011 ο οικισμός είχε πληθυσμό 758 μόνιμους κατοίκους και ο οικισμός της Μαγούλας, που υπάγεται στην τοπική κοινότητα, είχε 288 κατοίκους.
Δήμος Οιχαλίας Τρικάλων

Ιστορία

Στην Οδύσσεια γίνεται αναφορά στον βασιλιά Εύρυτο, γιο του Οιχάλου και στα δώρα που έστειλε στον Οδυσσέα ως ένδειξη φιλίας. Επιπλέον στον Τρωικό πόλεμο έστειλε 7 πλοία και τους δύο γιους του στο πλευρό του Οδυσσέα.
Τηλεμπλόφες

Σύντομο ιστορικό

Το παιχνίδι ήταν ριμέικ του τηλεπαιχνιδιού Εσείς τι λέτε το οποίο προβλήθηκε στην ΕΡΤ την περιοδο 1987-1988 και είχε σαν παρουσιαστή τον ηθοποιό Κώστα Ρηγόπουλο. Οι εννέα καλεσμένοι απαντούσαν στις ερωτήσεις που τους έκανε ο παρουσιαστής, άλλοτε σωστά και άλλοτε μπλοφάροντας. Οι παίκτες έπρεπε να βρουν αν η απάντηση ήταν σωστή ή λανθασμένη και αναλόγως κέρδιζαν ή έχαναν. Να πούμε εδώ πως η μουσική των τίτλων στο τηλεπαιχνίδι αυτό, ήταν η ίδια που υπήρχε στο Εσείς τι λέτε.
Εθνική Συρίας (καλαθοσφαίριση γυναικών)

Συμμετοχή σε διεθνείς διοργανώσεις

Μέχρι σήμερα η Συρία δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη και μοναδική μέχρι σήμερα συμμετοχή της στο Ασιατικό Πρωτάθλημα της FIBA Asia έλαβε χώρα το 1986, ενώ διαθέτει, παράλληλα, δικαίωμα συμμετοχής σε διοργανώσεις της WABA, θυγατρικής της FIBA Asia για την περιοχή της Δυτικής Ασίας.  
Επίσης, η Συρία διαθέτει δικαίωμα συμμετοχής στους Μεσογειακούς Αγώνες, στους Παναραβικούς Αγώνες, στους Ασιατικούς Αγώνες και στους Αγώνες Δυτικής Ασίας υπό τη σκέπη της Διεθνούς Ολυμπιακής Επιτροπής.
Βουλευτικές εκλογές στην Κιργιζία (2000)

Βουλευτικές εκλογές διεξήχθησαν στην Κιργιζία στις 20 Φεβρουαρίου 2000, ενώ ο δεύτερος γύρος διεξήχθη στις 12 Μαρτίου. Η Ένωση Δημοκρατικών Δυνάμεων, μια συμμαχία με το Ασάμπα, το Κόμμα της Οικονομικής Ανάκαμψης, το Σοσιαλδημοκρατικό Κόμμα και το Κόμμα Ενότητας ήταν ο μεγαλύτερος εκλογικός συνασπισμός στο Κοινοβούλιο, κερδίζοντας 12 από τις 105 έδρες. Η προσέλευση των Ψηφοφόρων ανήλθε στο 64.4%.
Ιωάννης Λιούρδης

Βιογραφικά στοιχεία

Γεννήθηκε στον Πύργο περί το 1800 και καταγόταν από παλιά οικογένεια του Πύργου, η οποία είχε Φράγκικη καταγωγή. Ήταν πολιτικός και διέμενε στην Αθήνα. Συμμετείχε στη μεγάλη διαμαρτυρία των αγροτών για τους φόρους το 1894, στην οποία μάλιστα υπέγραψε και επιστολή προς τον Βασιλιά της Ελλάδος για αναβολή της είσπραξης των φόρων. Κατά τη διάρκεια της ζωής του ανέλαβε τα έξοδα για την ανέγερση του ιερού ναού Αγίου Αθανασίου, καθώς και για την ανέγερση ορφανοτροφείου (σήμερα Λιούρδειος Κρατικός Παιδικός σταθμός). Η πολιτεία τον τίμησε, δίνοντας το όνομά του σε μια οδό της πόλης του.
Απεβίωσε το 1899 και η κηδεία του έγινε δημοσία δαπάνη στο Α΄ νεκροταφείο Αθηνών.
1891 Γόνδολα

Φυσικά χαρακτηριστικά

O φασματικός τύπος της Γόνδολας είναι X. Τα υπόλοιπα φυσικά χαρακτηριστικά της είναι άγνωστα.
Λυκία Οδός

Η Λυκία Οδός είναι μονοπάτι μεγάλου μήκους στην Τουρκία κατά μήκος μέρους της ακτής της αρχαίας Λυκίας. Έχει μήκος περίπου 540 χιλιόμετρα και εκτείνεται από το Ολούντενιζ (Ölüdeniz), κοντά στη Μάκρη, στο Γκεγίκμπαϊρί (Geyikbayırı), περίπου 20 χιλιόμετρα από την Αττάλεια. Έχει σήμανση με κόκκινες και λευκές λωρίδες, κατά σύμβαση Grande Randonnee. 
Από το 2010 διοργανώνεται στην ιστορική οδό ένας διεθνής πολυήμερος ορεινός υπερμαραθώνιος, που ονομάζεται Υπερμαραθώνιος Λυκίας Οδού. Η εκδήλωση τρέχει προς τα ανατολικά, σε μια διαδρομή περίπου 220-240 χιλιομέτρων από το Ολούντενίζ στην Αττάλεια μέσα σε έξι μέρες.
Βασίλης Παπαγεωργόπουλος

Βιογραφία

Γεννήθηκε στη Θεσσαλονίκη το 1947 και έχει καταγωγή από το Αίγιο και τις Σέρρες. Αποφοίτησε από το Ε’ Γυμνάσιο και εν συνεχεία από το Α’ Λύκειο Θεσσαλονίκης. Σπούδασε στην οδοντιατρική σχολή του Αριστοτελείου Πανεπιστημίου Θεσσαλονίκης, απ’ όπου πήρε το πτυχίο του χειρουργού οδοντιάτρου. Άσκησε το επάγγελμα του οδοντιάτρου μέχρι το 1981, οπότε και εξελέγη βουλευτής A' Θεσσαλονίκης με τη Νέα Δημοκρατία και ακολούθως το 1999 Δήμαρχος Θεσσαλονίκης.

Κόντρα με τον Γιάννη Μπουτάρη

Μεγάλες διαστάσεις ξεκίνησε να παίρνει από το 2010 η κόντρα του Παπαγεωργόπουλου με τον αντίπαλό του για τη δημαρχία της Θεσσαλονίκης, Γιάννη Μπουτάρη, η οποία είχε ήδη ξεκινήσει το 2008 από τις κατηγορίες της «Πρωτοβουλίας για τη Θεσσαλονίκη» και τις μηνύσεις Παπαγεωργόπουλου. Κατά τη διάρκεια των εκλογών, ο Παπαγεωργόπουλος κατηγορήθηκε πάρα πολλές φορές για καταστροφή του δήμου Θεσσαλονίκης, ενώ ο ίδιος κάλεσε τον Μπουτάρη να αναιρέσει τα λεγόμενα του.
Τον Μάρτιο του 2011 ο δήμος Θεσσαλονίκης βρέθηκε σε πολύ δύσκολο σημείο. Εκτός από το οικονομικό αδιέξοδο μεγάλα ήταν τα προβλήματα και της χρήσης των απορριμματοφόρων, καθώς από τις αρχές του έτους φάνηκε ότι από τα 68 που είχε στην κατοχή του ο δήμος δούλευαν μόνο τα 9. Οι κατηγορίες του Γιάννη Μπουτάρη συνεχίστηκαν και ο Παπαγεωργόπουλος χαρακτήρισε τον Μπουτάρη «αδύνατο να διοικήσει» και πως το σκάνδαλο των υπεξαιρέσεων είναι ένα ψέμα.

Σκάνδαλο Δήμου Θεσσαλονίκης

Toν Μάιο του 2010, ο πρώην ταμίας του Δήμου Θεσσαλονίκης Παναγιώτης Σαξώνης τον υπέδειξε ως συνένοχο για την υπεξαίρεση 30 εκατ. ευρώ από τα δημοτικά ταμεία, όπως και τον πρώην γενικό γραμματέα Μιχάλη Λεμούσια. Στα τέλη της ίδιας χρονιάς αποδείχτηκε ότι το χρέος του δήμου Θεσσαλονίκης έχει ξεπεράσει τα 50 εκατ. ευρώ, ενώ η νέα διοίκηση του δήμου βρέθηκε αντιμέτωπη με ακόμα μεγαλύτερα προβλήματα καθώς, σύμφωνα με τον νέο δήμαρχο Γιάννη Μπουτάρη, ο δήμος Θεσσαλονίκης ήταν αδύνατον να διοικηθεί υπό τις παρούσες συνθήκες. 
Τον Φεβρουάριο του 2013, το Τριμελές Εφετείο Κακουργημάτων έκανε δεκτή την πρόταση του Εισαγγελέα και τον καταδίκασε σε ισόβια κάθειρξη (όπως και τους Σαξώνη & Λεμούσια ως συνεργούς) για την υπόθεση της υπεξαίρεσης, που τελικά έφτασε τα 17,9 εκατ. ευρώ. Τον Ιούλιο του 2014, το Πενταμελές Εφετείο Κακουργημάτων μείωσε την πρωτοβάθμια ποινή κάθειρξης σε 12 χρόνια. Τον Ιούλιο του 2015, αφέθηκε ελεύθερος με βούλευμα του Συμβουλίου Πλημμελειοδικών λόγω προβλημάτων υγείας και βάση του νόμου Παρασκευόπουλου, έχοντας εκτίσει 2 χρόνια, 5 μήνες & 1 ημέρα.
Τον Απρίλιο του 2019, καταδικάστηκε αμετάκλητα σε φυλάκιση τριών ετών (όπως και ο Λεμούσιας) για το αδίκημα της νομιμοποίησης εσόδων από εγκληματικές δραστηριότητες, καθώς το Πενταμελές Εφετείο Κακουργημάτων προέβη σε μείωση της πρωτόδικης ποινής των 8 ετών κάθειρξης.
Ευδαμίδας Α΄

Βιογραφία

Ο Ευδαμίδας Α' διαδέχτηκε τον αδελφό του Άγι Γ' του το 331 πΧ. Νυμφεύτηκε την πλούσια Αρχιδάμεια και είχαν παιδιά τον Αρχίδαμο Δ', τον έφορο Αγησίαλο και την Αγησιστράτη που υπανδρεύτηκε τον ανεψιό της Ευδαμίδα Β'.
Κύπελλο Κύπρου ποδοσφαίρου ανδρών 1958-59

Κύπελλο Ανεξαρτησίας

Την περίοδο 1958-59 η Κυπριακή Ομοσπονδία Ποδοσφαίρου (ΚΟΠ) δεν διοργάνωσε τα πρωταθλήματα Α΄ κατηγορίας και Β΄ κατηγορίας λόγω της έκρυθμης κατάστασης που επικρατούσε στην Κύπρο (αγώνας της ΕΟΚΑ). Μετά την υπογραφή των συμφωνιών (19 Φεβρουαρίου 1959) για τη δημιουργία ανεξάρτητου κυπριακού κράτους και τον τερματισμό τους αγώνα της ΕΟΚΑ, η ΚΟΠ, σε μια προσπάθεια να ενεργοποιήσει αγωνιστικά της ομάδες που ήταν αδρανείς για πολλούς μήνες, προκήρυξε ειδικό κύπελλο με την ονομασία «Κύπελλο Ανεξαρτησίας». Η διοργάνωση θεωρήθηκε επίσημη, ως μια από τις αγωνιστικές περιόδους του κυπέλλου Κύπρου.

Σύστημα διεξαγωγής

Στο ειδικό κύπελλο πήραν μέρος 18 ομάδες. Οι 11 ομάδες είχαν δικαίωμα συμμετοχής στην Α΄ κατηγορία και οι υπόλοιπες 7 στη Β΄ κατηγορία. Διεξήχθη σε 4 γύρους. Στον Α΄ γύρο οι αγώνες ήταν διπλοί, κάθε ομάδα αγωνιζόταν εντός και εκτός έδρας. Η διευθέτηση αυτή έγινε ούτως ώστε οι ομάδες να αγωνισθούν σε όσο το δυνατό περισσότερους αγώνες. Από τα προημιτελικά και μετέπειτα οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Opel Tigra

Tigra Α

Το αρχικό Tigra Α αποτέλεσε ένα σπορ μίνι κουπέ με χαρακτηριστική μορφή και ιδιαίτερα εντυπωσιακή αεροδυναμική γραμμή, με αεροδυναμικό συντελεστή Cd στο 0,31 - νούμερο κορυφαίο τότε για αυτοκίνητο μικρών διαστάσεων. Εφοδιαζόταν με δύο βενζινοκινητήρες: έναν 1.400 κ.ε. με ισχύ 90 ίππων και ροπή 125 N·m / 4.000 στροφές το λεπτό και έναν 1.600 κ.ε. με ισχύ 106 ίππων και ροπή 148 N·m / 4.000 στροφές το λεπτό.

Τεχνικά χαρακτηριστικά

Tigra 1.4i 16V

Κινητήρας:                         1.389 κ.ε.
                      
Μέγιστη ταχύτητα:                    190 km/h
                        
Επιτάχυνση 0 - 100 km/h:             11,5 sec
                        
Κατανάλωση (lt / 100 km)

με 90 km/h                           5,0

με 120 km/h                          6,6

σε κύκλο πόλης                       8,7
Tigra 1.6i 16V
                     
Κινητήρας:                         1.598 κ.ε.

Μέγιστη ταχύτητα:                    203 km/h

Επιτάχυνση 0 - 100 km/h:             9,8 sec

Κατανάλωση (lt / 100 km)

με 90 km/h                           5,1

με 120 km/h                          6,6

σε κύκλο πόλης                       8,7

Tigra B (Twin top)

Μετά από απουσία 4 ετών, η Opel χρησιμοποίησε ξανά το όνομα Tigra το διάστημα 2004 - 2009, σε ένα σπορ κουπέ αυτοκίνητο με αναδιπλούμενη οροφή. Το Tigra B βασίστηκε στο Corsa C. Προσφερόταν με δύο βενζινοκινητήρες 1.400 και 1.800 κυβικών εκατοστών, ισχύος 90 και 125 ίππων αντίστοιχα.
Μανόν Λεσκώ (μυθιστόρημα)

Περίληψη του έργου

Ο μαρκήσιος ντε Χ., αφηγητής (και υποτίθεται συγγραφέας) των Αναμνήσεων ενός ευγενούς, ταξιδεύοντας προς την Χάβρη συναντά ένα όχημα με δώδεκα πόρνες που πρόκειται να μεταφερθούν στην Αμερική. Τις ακολουθεί ένας νέος, απελπισμένος γιατί δεν έχει χρήματα για να συνταξιδεύσει με μιαν από τις γυναίκες, την Μανόν, ο ιππότης ντε Γκριέ. Ο μαρκήσιος, συγκινημένος, του δίνει τα απαραίτητα χρήματα και δύο χρόνια αργότερα δέχεται την επίσκεψη του ιππότη που του διηγείται την ιστορία του.
Ο ιππότης ντε Γκριέ, ένας υποδειγματικός νέος που δεν ήξερε τι θα πει γυναίκα και προοριζόταν για το εκκλησιαστικό στάδιο, συναντά την δεκαπεντάχρονη Μανόν Λεσκώ που οι δικοί της σκόπευαν να κλείσουν σε μοναστήρι. Αλληλαπάγονται και συζούν στο Παρίσι. Οι δικοί του τον ανακαλύπτουν, φροντίζουν να συλληφθεί από την αστυνομία και τον γυρίζουν σπίτι. Όταν μαθαίνει ότι η Μανόν έγινε ερωμένη ενός πλουσίου, απελπίζεται και δέχεται να γίνει αββάς. Δυο χρόνια αργότερα, όταν ο ντε Γκριέ δίνει εξετάσεις στην Σορβόννη, συναντά και πάλι την Μανόν και πάλι αλληλαπάγονται.
Ζουν ζωή πολυτελή στο Παρίσι με τα χρήματα που είχε πάρει η Μανόν από τον εραστή της αλλά ληστεύονται κι ο ντε Γκριέ γίνεται χαρτοκλέφτης για να επαρκέσει στις τρελές δαπάνες της Μανόν. Τον ληστεύουν και πάλι και η Μανόν γίνεται ερωμένη ενός φιλήδονου γέρου «για να κάνει τον ιππότη της πλούσιο κι ευτυχισμένο». Προσπαθούν να εξαπατήσουν τον εραστή της Μανόν, ανακαλύπτονται και κλείνεται αυτός σε μοναστήρι κι αυτή στο νοσοκομείο των πορνών. Μετά από ένα φόνο και πολλές δωροδοκίες δραπετεύουν κι ορκίζονται αιώνια πίστη.
Αλλά τα χρήματά τους τελειώνουν και η Μανόν γίνεται ερωμένη ενός πλουσίου νέου. Ο πατέρας του ντε Γκριέ πετυχαίνει την εξορία της στην Λουιζιάνα κι ο ντε Γκριέ, με χρήματα που του έδωσε ο μαρκήσιος την ακολουθεί στο ίδιο πλοίο. Όταν φτάνουν στην Νέα Ορλεάνη ζουν σεμνά και ήσυχα αλλά ο γιος του κυβερνήτη την ερωτεύεται. Ο ντε Γκριέ τον σκοτώνει σε μονομαχία και δραπετεύουν στην έρημο όπου η Μανόν πεθαίνει από τις κακουχίες. Ο ντε Γκριέ την θάβει και γυρίζει στην Γαλλία, όπου αφηγείται στον μαρκήσιο την ιστορία του.